PRIVATUMO PRANEŠIMAS 
(apie asmens duomenų tvarkymą nagrinėjant skundus / pranešimus Varėnos rajono savivaldybės tarybos Etikos komisijoje)   
  
Vadovaudamiesi 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (toliau – BDAR) 13 straipsniu, teikiame Jums informaciją, susijusią su Jūsų duomenų tvarkymu: 
 
1. Duomenų valdytojas – Varėnos rajono savivaldybės administracija, biudžetinė įstaiga, juridinio asmens kodas: 188773873, adresas: Vytauto g. 12, 65184 Varėna, tel. +370 310 32 001, el. pašto adresas info@varena.lt.

2. Duomenų apsaugos pareigūno kontaktinis el. p. dap@varena.lt. 
 
3. Duomenų tvarkymo tikslai. 
Lietuvos Respublikos valstybės politikų elgesio kodekso nustatyta tvarka teikiamų skundų, kreipimųsi ar pranešimų nagrinėjimas (vertinimas, jų pripažinimas pagrįstais ir priėmimas nagrinėti, jų nagrinėjimas, teisės aktų nustatyta tvarka dokumentų gavimas (nuorašų (kopijų) bei kitos tyrimui reikalingos informacijos gavimas) ir išvadų dėl etikos komisijoje gautų skundų, kreipimųsi ar pranešimų tenkinimo teikimas, sprendimo priėmimas (BDAR 6 str. 1 d. c, e p.).

4. Kokie asmens duomenys tvarkomi? 
	Tapatybės identifikavimo duomenys 
	Vardas, pavardė, parašas (pranešėjo / skundo autoriaus, jo atstovo, kitų asmenų, susisijusių su mero ar savivaldybės tarybos nario tiriamu elgesiu ar politine veikla, ar pasitelktų specialistų).

	Kontaktiniai duomenys  
	Telefono ryšio numeris, elektroninio pašto adresas, gyvenamosios vietos adresas (pareiškėjo, jo atstovo).

	Su pranešimu / skundu susiję duomenys

	su prašymu susiję duomenys (pateikimo faktas, data),  turinys (ir jame ar jo prieduose esantys asmens duomenys). Kita papildoma informacija, kurios gali prireikti nagrinėjant pranešimą / skundą ir (ar) tyrimui reikalingus, nustatyta tvarka gautus, dokumentus, susirašinėjimas (kai iš jo galima identifikuoti fizinį asmenį). 

	Kiti asmens duomenys  
	Komisijos narių asmens duomenys: vardas, pavardė, atvaizdas, vaizdo įrašas, pareigos, pastabos, parašai; protokolo data, registracijos numeris ir sprendimo data, registracijos numeris.



5. Kam bus teikiami Jūsų asmens duomenys?
Jūsų asmens duomenys bus teikiami Varėnos rajono savivaldybės tarybos Etikos komisijai, Varėnos rajono savivaldybės tarybai, merui, Vyriausiajai tarnybinės etikos komisijai, teisė aktų nustatyta tvarka gali būti teikiami ir kitoms institucijoms (pvz., kai prašymo nagrinėjimas priskirtas kitų institucijų kompetencijai, teismams ir kt.).

6. Kiek laiko saugomi asmens duomenys?
Teisės aktų nustatyta tvarka gauti pranešimai / skundai – 3 m., Etikos komisijos protokolai ir posėdžių garso ir vaizdo įrašai, informacinėse laikmenose, veiklos dokumentai – 5 m. (valstybės archyvo sprendimu – nuolat), Etikos komisijos vaizdo įrašai  skelbiami viešai Savivaldybės interneto svetainėje ir ten saugomi 1 mėnesį.

7. Asmens duomenų tvarkymo teisniai pagrindai:
· Lietuvos Respublikos valstybės politikų elgesio kodeksas; 
· Varėnos rajono savivaldybės tarybos Etikos komisijos nuostatai, patvirtinti Varėnos rajono savivaldybės tarybos 2023 m. gegužės 30 d. sprendimu Nr. T-X-41.

8. Informuojame, kad Jūsų asmens duomenis Administracija gaus iš Jūsų tiesiogiai, pateikiant duomenis raštu ar vaizdinėmis priemonėmis.

9. Kokias turite teises ir kaip jas įgyvendinti? 
Jūs, kaip duomenų subjektas, turite šias teises: teisę gauti informaciją apie duomenų tvarkymą (BDAR 13, 14 straipsniai), teisę susipažinti su duomenimis (BDAR 15 straipsnis), teisę reikalauti asmens duomenis ištaisyti (BDAR 16 straipsnis), ištrinti („teisė būti pamirštam“) (BDAR 17 straipsnis) ar apriboti duomenų tvarkymą (BDAR 18 straipsnis).  
Pastaba: teise būti pamirštam ar apriboti asmens duomenų tvarkymą galite pasinaudoti, kai yra bent viena iš BDAR 17 straipsnio 1 dalyje ar 18 straipsnio 1 dalyje nurodytų sąlygų.  

Informaciją apie tai, 	kaip 	įgyvendinti 	duomenų 	subjektų teises 	Administracijoje, galite 	rasti: https://varena.lt/asmens-duomenu-apsauga/.

Informuojame, kad nesutikdami su Administracijos sprendimu, priimtu dėl Jūsų prašymo įgyvendinti duomenų subjekto teises, Jūs turite teisę pateikti skundą Valstybinei duomenų apsaugos inspekcijai, patyrus turtinę arba neturtinę žalą, – Regionų administracinio teismo Kauno rūmams. 

